OpenLLM-France/wikimedia huggingface dataset:
# Jordi Ventura i Subirats

Jordi Ventura i Subirats (Barcelona, 1932-15 de gener de 1999) fou un historiador català especialitzat en cultures minoritàries i en occitanisme, professor d'història econòmica de la facultat de ciències econòmiques de la Universitat de Barcelona.

## Biografia

Participà en la fundació del Partit Socialista Català i en la vaga de tramvies, i va viure exiliat del 1951 al 1956 a França, Estats Units i Veneçuela. També fou membre de la francmaçoneria.
Es diplomà en Ciències Empresarials als Estats Units, però més tard es doctorà en Història, i estudià periodisme. S'especialitzà en Edat Mitjana i intentà ser un revulsiu a l'escola històrica impulsada per Ramon d'Abadal i de Vinyals. Fou professor a l'Escola de Periodisme de l'Església, a Barcelona. Ha estat membre de l'Institut d'Estudis Occitans i coordinador del comitè científic de l'Assemblea de les Regions d'Europa des del 1989.
S'ha interessat per qüestions de temàtica variada, com les nacions minoritàries d'Europa (en especial, Occitània), i per la influència d'Étienne Cabet en el socialisme utòpic català. Darrerament havia mantingut una forta polèmica amb Jesús Mestre i Godes sobre la seva visió del catarisme, a causa del plagi provat, per part d'aquest darrer, de pàgines senceres d'un llibre d'Anne Brenon.

## Obres

* Pere el Catòlic i Simó de Monfort (1960)
* Alfons el Cast, el primer comte-rei (1961)
* Les cultures minoritàries europees (1963)
* Els catalans i l"occitanisme (1964).
* Els heretges catalans (1963)
* El catarismo en Cataluña al Butlletí de l'Acadèmia de Bones Lletres de Barcelona, 1959-60.
* La valdesía de Catalunya al Butlletí de l'Acadèmia de Bones Lletres de Barcelona, 1960-61).
* Théorie des nations prolétaires. Les raisons économiques du nationalisme minoritaire (1963)
* Vida del treball a tallers i fàbriques (1965)
* Lluís Alcanyís, médico valenciano del siglo XV (1973)
* La verdadera personalidad del barón Koenig (1970)
* Icària... a "Cuadernos de Historia Económica de Cataluña" (1972)
* Inquisició espanyola i cultura renaixentista al País Valencià (1977) Premi Joan Fuster d'assaig
* Historia de España (1975) en quatre volums
* Les equivalències monetàries a Catalunya a principis de l'Edat Moderna (1984)
* La moneda a Catalunya durant el regnat de Carles III (1988)
* El llenguatge econòmic, legal i social del segle XV (1991)
* Les manipulacions monetàries a València a finals del segle XV (1993)
* La Bíblia valenciana. Recuperació d'un incunable en català (1994)

## Referències

* 1 2 Fallece el historiador Jordi Ventura, especialista en los cátaros, El País, 19 de gener de 1999
* ↑ «Jordi Ventura i Subirats». Gran Enciclopèdia Catalana. Barcelona: Grup Enciclopèdia Catalana.
# Plougar

Plougar (en bretó Gwikar) és un municipi francès, situat a la regió de Bretanya, al departament de Finisterre. L'any 2006 tenia 716 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 887 | 854 | 783 | 745 | 672 | 685 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Marie-Thérèse Le Goulm | |
| 2008- | Marie-Françoise Mingam | |
# Ratpenat de cua de beina de Blyth

El ratpenat de cua de beina de Blyth (Saccolaimus saccolaimus) és una espècie de ratpenat de la família dels embal·lonúrids que es troba a Austràlia, Bangladesh, l'Índia, Indonèsia, Malàisia, Papua Nova Guinea, les Filipines, Illes Salomó, Sri Lanka, Tailàndia i, possiblement també, a Myanmar.

## Referències

* ↑ Distribució (anglès)

## Enllaços externs

* The Taxonomicon (anglès)
# Nikolai Kótxetov

Nikolai Kótxetov (Lomonóssov, 8 de juliol de 1864 - Moscou, 3 de gener de 1925), nom complet amb patronímic Nikolai Razúmnikovitx Kótxetov, rus: Никола́й Разу́мникович Ко́четов, fou un compositor, director d'orquestra, professor de música, pintor i crític d'art rus.
N. R. Kótxetov va néixer a Oranienbaum, província de Sant Petersburg. Des de 1875 fins a 1883, va estudiar al Gimnàs Creiman de Moscou. El 1889 es va graduar a la Facultat de Dret de la Universitat de Moscou. Durant algun temps va exercir al departament judicial. Tot i això, va dedicar la seva vida posterior a la música. El 1886, va començar a escriure articles crítics sobre música. Va estudiar amb el músic i crític Herman Laroche, i el pianista i compositor Max Erdmannsdörfer.
Ja el 1895, Nicolai actuava com a director d'orquestra. El 1902 es va traslladar a Moscou, va viure a Khlebny Lane. El 1903-1905 va treballar com a director de direcció al teatre Solodovnikov. Des del 1906 va ensenyar música a l'Escola Sinodal, els anys 1918-1920, - a l'Acadèmia del Cor del Poble creat a la seva base. El 1921 va participar en la creació de l'Institut de Ciències Musicals (HYMN).

## Obra

El 1884 va escriure la 1a simfonia i música per a la tragèdia Ruïna de Polotsk d'Aleksandr Amfiteàtrov, el 1888 - La Suite àrab per a l'orquestra simfònica, el 1911 - la 2a simfonia. el 1922 - un concert per a orquestra simfònica i piano. També va escriure Esbossos orientals, romanços, serenates, cors, marxes, etc.
El 1903, Kótxetov va escriure l'òpera "Venjança terrible" (a la trama de la història de N. V. Gogol).

### Obres principals

* Assaig sobre la història de la música. M., 1909, 4a ed., Rev. i afegir., 1929
* Tècnica vocal i la seva importància. M., 1930.

## Família

* El pare de N. R. Kótxetov fou Rozúmnik Ioakímovitx Kótxetov (1821-1867), director de l'arxiu principal del ministeri marítim de Sant Petersburg, escriptor, assessor real de l'estat i la mare - Aleksandra Dormidóntova Kótxetova (1833-1902), nee Sokolova, nom artístic - Alexandrova, cantant i professora.
* Germana, Zoia Razúmnikovna Kótxetova (1857-1892), cantant.
* Fill, Vadim Nikolàievitx Kótxetov (1898-1951) - compositor soviètic.

## Bibliografia

* Kótxetov, Nikolai Razúmnikovitx//Diccionari Enciclopèdic Brockhaus i Efron: en 86 volums (82 volums i 4 addicionals). - SPb., 1890-1907.

## Referències

* ↑ Projecte internacional de la biblioteca de partitures de música - 2006.
* ↑ Kótxetov, Nikolai Razúmnikovitx // Gran Enciclopèdia Biogràfica Russa (edició electrònica). - Versió 3.0. - M .: Businesssoft, IDDK, 2007.
# Portada/article desembre 25
## Art de Catalunya

L'art de Catalunya ha tingut una evolució paral·lela a la de la resta de l'art europeu, seguint de forma diversa les múltiples tendències que s'han anat produint en el context de la història de l'art occidental. L'art ha estat des de sempre un dels principals mitjans d'expressió de l'ésser humà, a través del qual expressa les seves idees i sentiments, la forma com es relaciona amb el món. La seva funció pot variar des de la més pràctica fins a la més ornamental; pot tenir un contingut religiós o simplement estètic, pot ser durador o efímer.
# Fairfield (Idaho)

Fairfield és una població dels Estats Units a l'estat d'Idaho. Segons el cens del 2000 tenia 395 habitants.

## Demografia

Segons el cens del 2000, Fairfield tenia 395 habitants, 162 habitatges, i 115 famílies. La densitat de població era de 462,2 habitants/km².
Dels 162 habitatges en un 33,3% hi vivien nens de menys de 18 anys, en un 60,5% hi vivien parelles casades, en un 6,8% dones solteres, i en un 29% no eren unitats familiars. En el 25,3% dels habitatges hi vivien persones soles l'11,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 2,92.
Per edats la població es repartia de la següent manera: un 25,6% tenia menys de 18 anys, un 7,3% entre 18 i 24, un 27,1% entre 25 i 44, un 27,6% de 45 a 60 i un 12,4% 65 anys o més.
L'edat mediana era de 39 anys. Per cada 100 dones de 18 o més anys hi havia 94,7 homes.
La renda mediana per habitatge era de 31.167 $ i la renda mediana per família de 33.750 $. Els homes tenien una renda mediana de 26.607 $ mentre que les dones 16.667 $. La renda per capita de la població era de 21.504 $. Aproximadament el 9,1% de les famílies i el 10,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fairfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Fairfield». American Fact Finder. Oficina del Cens dels Estats Units, 12-01-2010.
# Coll Cerdà

El Coll Cerdà és un coll situat a 1.059,6 m alt dels contraforts septentrionals dels Pirineus en el terme comunal dels Banys d'Arles i Palaldà, a l'antic terme de Montalbà, de la comarca del Vallespir, a la Catalunya del Nord. És a la zona sud-est del terme comunal al qual pertany, al sud-est del poble de Montalbà, a ponent del Roc de Sant Salvador i al nord-est de la Grifa de Baix i la Grifa de Dalt. També és al nord-oest de la Collada de Sant Martí.

## Referències

* ↑ El Coll Cerdà en els ortofotomapes de l'IGN
# Raul Bragança Neto

Raul Wagner da Conceição Bragança Neto (1946 - Tolosa de Llenguadoc, 16 d'abril de 2014) va ser un militar i polític africà, primer ministre de la República africana de Sao Tomé i Principe. Va exercir aquest càrrec des del 19 de novembre de 1996 fins al 5 de gener de 1999. Aleshores era tinent coronel en la reserva i antic cap d'estat major de les Forces Armades de São Tomé i Príncipe. Militava al Moviment per l'Alliberament de São Tomé i Príncipe/Partit Socialdemòcrata (MLSTP-PSD).

## Referències

* ↑ «Morreu Antigo Primeiro-ministro Raul Bragança Neto» (en portugués), 17-04-2014. Arxivat de l'original el 2014-05-18. [Consulta: 18 maig 2014].
* ↑ (5 de gener de 1999) New Sao Tome & Principe Prime Minister Sworn in, Xinhua News Agency,consultat el 10 de novembre de 2010
# Plougoulm

Plougoulm (en bretó Plougouloum) és un municipi francès, situat a la regió de Bretanya, al departament de Finisterre. L'any 2006 tenia 1.751 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 2.030 | 2.001 | 1.809 | 1.788 | 1.693 | 1.621 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2008- | Jean Berrou | |
# Nakai

«Nakai» té aquests significats:
* Toponímia: Nakai (Kanagawa), població a la prefectura japonesa de Kaganawa
* Biografies:
** Kazuya Nakai (Hyōgo-ku, Kobe, 1967) actor.
** Kiichi Nakai (Setagaya, Japó, 1961), actor.
** Masahiro Nakai (Fujisawa, Japó, 1972), músic.
** Chikuzan Nakai (1730 – 1804), polític i intel·lectual.
** R. Carlos Nakai (Flagstaff, Arizona, 1946), flautista.
** Takenoshin Nakai (Gifu, Japó, 1882 – Tòquio, 1952), botànic.
** Yoshikazu Nakai (matemàtic), matemàtic, autor de la "Conjectura Nakai".
** Yoshinori Nakai (artista) (Nishinari-ku, Osaka, 1961), artista, membre del duet Yudetamago de dibuixants de manga.
** Yuki Nakai (Hokkaidō, 1970), esportista d'arts marcials, especialment de Shooto.
# Pont festiu

Un pont festiu o cap de setmana llarg són termes utilitzats als països occidentals per a referir-se a un període de dies de festa o vacances que es forma en unir un dia festiu amb un altre, o un cap de setmana, haurà de ser necessàriament en dies alterns, no considerant-se pont l'enllaçar diversos dies festius. En alguns llocs s'usa l'expressió sandvitx per a referir-se específicament al dia originalment laborable que, per haver quedat entre festius, es considera no laborable.
Normalment se sol ajuntar un dia festiu que cau en dijous o dimarts amb la finalitat de setmana. En altres ocasions hi ha ponts més llargs. Per exemple, a Espanya, l'any en què la celebració de la Constitució espanyola de 1978 (6 de desembre) i el dia de la Immaculada Concepció (8 de desembre) units a la fi de setmana més una festa movible formen un bloc de cinc dies. En aquest cas, i de manera informal, sovint s'estén l'analogia del pont i es denomina aqüeducte a aquest doble o triple pont.
# Incilius chompipe

Incilius chompipe és una espècie d'amfibi que viu a Costa Rica. Específicament, es troba a la muntanya de Cerro Chompipe, prop de Cascajal, i a la reserva Dantas, a la serralada central de Costa Rica. L'espècie es distribueix en àrees entre els 1.400 i els 2.050 metres d'altitud. Els exemplars mascles mesuren entre els 22.5 mm i els 27.3 mm d'allargada i els femella fins als 33.5 mm. Segons un estudi de Vaughan i Calvo del 2003, l'espècie produeix secrecions a la pell que en cas de contacte amb l'ull humà, pot produir-li irritacions severes.

## Referències

* 1 2 «Amphibian Species of the World - Crepidophryne chompipe». [Consulta: agost 2014].
* 1 2 «AmphibiaWeb - Crepidophryne chompipe». [Consulta: 4 agost 2014].
# Filchneria olgae

Filchneria olgae és una espècie d'insecte plecòpter pertanyent a la família dels perlòdids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Àsia: Mongòlia i el Turquestan.

## Referències

* ↑ Klapálek, 1908 (1907). Wiss. Zool. Botan. Ergebn. 10:61. «Wissenschaftliche Ergebnisse der Expedition Filchner nach China und Tibet ... - Wilhelm Filchner - Google Llibres».
* ↑ uBio (anglès)
* ↑ McLachlan, 1875. Zoogeograph. Izsled. 19:49.
* 1 2 3 Catalogue of Life (anglès)
* 1 2 Plecoptera Species File (Version 1.1/4.0) (anglès)
* ↑ Global Species Arxivat 2016-03-03 a Wayback Machine. (anglès)

## Bibliografia

* Illies, 1966. Das Tierreich 82:390.
* Raušer, 1968. Entomologische Abhandlungen 34(5):362.
* Zwick, P., 1973. Das Tierreich 94:228, 230.

## Enllaços externs

* Encyclopedia of Life (anglès)
* Perlodidae Species Listing (anglès)
# Coma Alta

La Coma Alta és una coma a cavall dels termes municipals de Sant Quirze Safaja, al Moianès, i de Sant Martí de Centelles, de la comarca d'Osona. És en el sector central-septentrional del terme, a l'esquerra del torrent de l'Espluga, al nord de la Collada i al sud-oest del Collet del Marçó. És a l'extrem de llevant del Bosc de Bernils.

## Referències

* ↑ Cingles de Bertí i de Gallifa [Document cartogràfic]: Gallifa, Vall de S. Miquel, Sots Feréstecs, Sot del Bac, Vall de Neu, Castell Cir, Sauva Negra: mapa topográfico excursionista: topografía procedente del mapa nacional del Instituto Geográfico y Catastral, de otros centros y observaciones directas por el equipo técnico de editorial Alpina / cartografía: A. Bescós; cartografía complementaria y res.tecn. X. Coll. Granollers: Editorial Alpina, 1986. ISBN 84-7011-033-0.

## Enllaços externs

* La Coma Alta en el seu entorn, a l'Institut Cartogràfic de Catalunya; el topònim no surt en el mapa
# Josep Pere Isern Maristany

Josep Pere Isern Maristany, àlies Titit (el Masnou, Maresme, 11 d'octubre de 1828 - el Masnou, Maresme, 10 de febrer de 1902) fou un mariner català, alcalde del Masnou entre 1879 i 1883.

## Biografia

A la majoria de documents apareix com a “Josep Isern i Maristany”. Fou capità de vaixell de marina mercant. Fou capità de la pollacra goleta Joven Adela. Es presentà a les eleccions municipals al Masnou l'any 1871 i entrà a l'Ajuntament com a regidor l'1 de febrer de 1872. Fou regidor fins al 24 d'agost de 1873. A les eleccions de l'any 1873 es tornà a presentar, però no aconseguí l'acta de regidor. Tornà a presentar-se l'any 1877, sense èxit. Tornà a provar a les eleccions municipals de 1879 i aconseguí ser elegit regidor i en el moment de la constitució de l'Ajuntament a l'1 de juliol, fou elegit alcalde del Masnou.
El mes de juny de 1880, quan no feia ni un any de la seva presa de possessió, fou encausat criminalment i inhabilitat per ocupar càrrec públic pel que fou conegut com l'afer de les gallines. Després de ser nomenat alcalde havia creat un impost sobre les gallines, cosa que provocà resistències i aldarulls dels venedors de gallines que acabà amb una denúncia per considerar l'impost il·legal. La justícia donà la raó als venedors i inhabilità l'alcalde, que el 15 de juny de 1880 fou destituït i substituït pel tinent d'alcalde primer, Jaume Oliver Pagès.
L'any 1881, amb el Partit Liberal Fusionista al govern espanyol, l'Ajuntament demanà la reposició de l'alcalde destituït, que era del mateix partit. El 23 d'abril de 1881 va ser reposat com a alcalde del Masnou, un cop dictada sentència absolutòria. Fou alcalde fins l'1 de juliol de 1883, quan es presentà a les eleccions municipals però només aconseguí 3 vots.
A part de per l'afer de les gallines també fou cèlebre per fer tallar, quan era alcalde, un arbre de la plaça del Mercat on es reunien els seus detractors a malparlar d'ell. L'endemà, al lloc on hi havia l'arbre hi va aparèixer una nota satírica que deia: “Tants titits que he sostingut i un sol titit m'ha fotut".
Es casà amb Maria Hombravella Oliver (1831-1903) i tingueren cinc fills: Francesc, Josep, Jacint, Maria (que seria muller d'Enric Ribas i Ribas) i Jaume Isern i Hombravella. El fons documental del seu fill Francesc, que fou també capità de vaixell de marina mercant, es troba l'Arxiu Municipal del Masnou.

## Referències

* 1 2 3 Arxiu Municipal del Masnou. «Catàleg del fons Francesc Isern i Hombravella». Ajuntament del Masnou, 01-10-2019.
* 1 2 Toran, Rosa. Atles electoral: els consistoris del Masnou 1812-1979. El Masnou: Ajuntament del Masnou, 2013.
* ↑ Muray, Joan. La Revolta de les Gallines: el Masnou de 1880-86. Vilassar de Mar: Katelani, 2002.
* ↑ Muray, Joan «Imatges… amb història- 3 –de fa entre 100 i 130 anys». Gent del Masnou, 316, 01-01-2014, pàg. 15.
# Rauf Orbay

Hüseyin Rauf Orbay (1881-1964) fou un polític i diplomàtic turc, oficial de marina otomana.
Va servir a Líbia el 1911 i va ser un heroi a la Guerra dels Balcans (1912-1913). Va exercir alts càrrecs durant la I Guerra Mundial al final de la qual fou ministre de Marina otomà, però va dimitir per passar al servei de Mustafa Kemal Ataturk (maig de 1919). El 1920 fou arrestat pels britànics i deportat a Malta (març de 1920) però va tornar a Turquia el març de 1921. El 12 de juliol de 1922 va ser nomenat primer ministre al govern turc a Ankara (govern únic el 17 de novembre de 1922) però per divergències amb İsmet İnönü va deixar el càrrec el 14 d'agost de 1923 i va passar a l'oposició. El novembre de 1924 va fundar el Partit Republicà Progressista. (Terakkiperver Cumhuriet Firkasi) que fou prohibit el juny de 1925. Va marxar a l'estranger i l'agost de 1926, després d'un atemptat contra Ataturk, fou jutjat en absència però la seva participació en el complot no es va poder provar; no obstant fou condemnat a 10 anys, però amnistiat el 1933. Va tornar a Turquia el 1936 i fou rehabilitat el 1939. De 1942 a 1944 fou ambaixador a Londres.

## Referències

* Enciclopèdia Turca, XXV, Ankara 1977 (turc)
# Picotet d'Indonèsia

El picotet d'Indonèsia (Sasia abnormis) és una espècie d'ocell de la família dels pícids (Picidae) que habita boscos, espés sotobosc i bambús, fins als 1200 m, des del sud de la Península de Myanmar i sud de la península de Tailàndia, cap al sud, a través de Malaca fins Sumatra, Borneo i el centre i oest de Java.

## Referències

* ↑ The IUCN Red List of Threatened Species. Version 2017-2.
# Nakadomari

Nakadomari (中泊町; Nakadomari-machi) és un poble del Japó situat a la prefectura d'Aomori.

## Referències

* ↑ «Aomori (Japan): Prefecture, Cities, Towns and Villages - Population Statistics, Charts and Map» (en anglès).
# Poliedes

Poliedes (en llatí Polyeides, en grec antic Πολυείδης) era un metge grec que va viure al segle I aC o una mica abans, ja que Appuleu Cels el menciona i també Andròmac, segons diu Galè.
Va escriure un tractat de farmàcia, del que Galè en dona notícia d'algunes fórmules També en parlen Celi Aurelià, Paule Egineta Aeci, Oribasi i Nicolau Mirepsos

## Referències

* ↑ Appuleu Cels. De Medicaminibus Herbarum V, 20,2, 26,23; VI, 7,3, p. 91, 100, 127
* ↑ Galè. De Compositione Medicamentorum secundum Genera V, 12, vol. XIII, p. 834
* ↑ Galè. Medendi Methodus V, 6, VI, 3, vl. X p. 330,406; Ad Glauconem de Medendi Methodo II, 3,11, Vol. XI, p. 87, 137; De Temperamentis et Facultatibus Simplicium Medicamentorum X, 2, vol. XII, p. 276; De Compositione Medicamentorum secundum Genera III,3, vol. XIII, p. 613
* ↑ Celi Aurelià. De Morbis Acutis III,3,5, p. 186, 198
* ↑ Paule Egineta. De Re Medica IV,25; Vi, 12, p. 514, 663
* ↑ Aeci. Libri Medicinalis III,1,48; IV, 2,50, 58, 4, 64, p. 504,715,725,809
* ↑ Oribasi. De facile Parabiibus IV, 128, p. 674
* ↑ Nicolau Mirepsos. De Compositione Medicamentorum XII, 44 p. 788
* ↑ Polyeides a: William Smith (editor), A Dictionary of Greek and Roman Biography and Mythology. Vol. III. Boston: Little, Brown & Comp., 1867, p. 462
# Incilius aurarius

Incilius aurarius és una espècie d'amfibi anur catalogat a la família dels bufònids. És natiu del nord-occident de Guatemala i el sud de Mèxic. Es distribueix en una àrea limitada que inclou el nord de Huehuetenango (Guatemala) al llarg del riu Sancapech, i la zona adjacent en Chiapas (Mèxic). El seu hàbitat es compon de principalment de bosc nuvolós. El seu rang altitudinal vària entre 1.100 i 1.798 msnm.

## Referències

* ↑ Mendelson, J.R.; Mulcahy, D.G.; Snell, S.; Acevedo, M.E.; & Campbell, J.A. (2012). «A new golden toad (Bufonidae: Incilius) from northwestern Guatemala and Chiapas, Mexico». Journal of Herpetology, vol. 46, no 4, pp. 473-479.
* 1 2 3 4 Taxon: "Incilius aurarius". American Museum of Natural History
* 1 2 3 AmphibiaWeb. Information on amphibian biology and conservation. «Incilius aurarius, Mendelson, Mulcahy, Snell, Acevedo, and Campbell, 2012», 2013. [Consulta: 28 maig 2015].

## Enllaços externs

* A New Golden Toad (Bufonidae: Incilius) from Northwestern Guatemala and Chiapas, Mexico. Journal of Herpetology (anglès)
* Incilius aurarius. Naturalista (castellà)
# Filchneria nuristica

Filchneria nuristica és una espècie d'insecte plecòpter pertanyent a la família dels perlòdids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Àsia: l'Afganistan.

## Referències

* ↑ Klapálek, 1908 (1907). Wiss. Zool. Botan. Ergebn. 10:61. «Wissenschaftliche Ergebnisse der Expedition Filchner nach China und Tibet ... - Wilhelm Filchner - Google Llibres».
* ↑ uBio (anglès)
* ↑ Brinck, 1950. Vidensk. Medd. Dansk naturh. Foren. 112:133.
* 1 2 Catalogue of Life (anglès)
* 1 2 Plecoptera Species File (Version 1.1/4.0) (anglès)

## Bibliografia

* Illies, 1966. Das Tierreich 82:390.
* Zwick, P., 1973. Das Tierreich 94:229.

## Enllaços externs

* Encyclopedia of Life (anglès)
* Perlodidae Species Listing (anglès)